L-ewwel knisja tal-Madonna tal-Karmnu fil-post imsejjah 'il-Balluta' f'San Ġiljan, bnietha l-Fratellanza tal-Madonna tal-Karmnu tal-Belt Valletta fl-1885. Il-fratelli wara ħafna taħbit, irnexxielhom jibnu kappella biex tkun ta' għajnuna spiritwali lis-sajjieda li kienu jgħammru fl-inhawi tal-Balluta u lil hafna oħrajn li kienu jmorru fl-istess inhawi għall-btajjel tas-sajf. Din il-kappella ittellgħet fl-għalqa magħrufa bħal 'ta' Ljun', li kienet taħt idejn il-fratelli tal-Karmnu u li kienet ħallithielhom xi mitejn sena qabel is- sinjura Madelena Cardona en Re bħala legat taż-żwieġ li għadu jingħata sal-lum (1996) kull sentejn. L-ewwel ġebla tqiegħdet fil-21 ta' Novembru 1858 u damet tinbena disà xhur fuq stil longobard taħt it-tmexxija tal-perit Ġuże Bonavita. Fit-18 ta' Settembru 1859, Mons. Arċisqof Gaetano Pace Forno bierek solennement din il-kappella u qaddes fiha. Fuq l-altar maġġur tqieghdet statwa tal-Madonna tal- Karmnu, l-istess xbieha li fi żminijietna toħroġ proċessjonalment f'jum il-festa li ssir fl-aħhar Ħadd ta' Lulju. Maż-żmien il-fratelli raw bid-deher kemm il-kappella saret popolari l-aktar fix-xhur tas-sajf, hekk li ma kienitx biżżejjed għan-nies li kienu jmorru għall-quddies. Minħabba f'hekk fl-1877 ħasbu biex ikabbru din il-kappella fuq pjanta ta' l- inġinier G. Privitera fuq stil gotiku. Tnax-il sena wara t-tkabbir tal-kappella, jiġifieri fl-1889, il-fratelli tal-Karmnu tal-Belt taw il-knisja (kappella) tal-Karmnu tal-Balluta f'idejn il-patrijiet Karmelitani. Għal din l-okkażżjoni saret festa sabiħa li fiha ħadu sehem ħafna patrijiet u nies oħra magħrufa. Ir-rettur tal-fratelli ghamel diskors ta' merħba lill-patrijiet tal- Karmnu u ta' ċ-ċwievet tal-knisja lill-Vigarju Provinċjal Patri Wiġi Malfatti. Għall-ewwel il-patrijiet marru joqgħodu f'dar fil-qrib sakemm inbena l-kunvent li hemm illum. Fl-1896 fil-Balluta, San Ġiljan saret l-ewwel festa f'ġieħ il-Madonna tal- Karmnu. Billi mal-medda tas-snin il-knisja saret żgħira hafna, fl-1900 il-patrijiet kabbruha u għamlulha kor u faċċata ġdida fuq stil gotiku. Ix-xogħol kollu sar minn ħaddiema sqallin taħt il-ħarsien tal-Perit E. Caruana Galizia. Il-knisja kienet ikkonsagrata fl-1911 mill-Arċisqof Mauro Caruana O.S.B., fost il-ferħ tal-fidili kolla ti kienu joqgħodu fil-qrib u li kienu jiżdiedu bil-mijiet mhux biss fix-xhur tas-sajf, imma matul is-sena kollha. Wara l-aħhar Gwerra dinija, billi San Ġiljan ma baqax biss post ta' villeġġatura, iżda sar post reżidenzjali, il-knisja reġgħet saret żgħira għall-popolazzjoni tal-Balluta u ta' l-inħawi fil-qrib. Minn naħa l-oħra is-saqaf tal-knisja ġarrab ħsara kbira u beda jidħol ħafna ilma. Għaldaqstant, fl-1958 il- patrijiet. iddeċidew li jibnu knisja ġdida akbar u isbaħ. Hekk il- Megħluba d-diffikultajiet kollha, fl-10 ta' Diċembru 1957, festa tal-Madonna ta' Loretu, beda l-qtugħ tal-blat wara tal- knisja fejn kellu jsir il-presbiterju. Il-pjanta tal-knisja l-ġdida saret mill-Professur Joseph Colombo fuq stil neogotiku. Fis- sena 1963, il-Perit Joseph Colombo marad serjament, allura il-komunità talbet lil Perit Joseph Spiteri biex jagħmel reviżjoni arkitettonika tal-pjanta oriġinali. Id-disinn il-ġdid kien iżjed fidil għall-karatteristiċi gotiċi prinċipali. L-ewwel ġebla tqegħdet u tbierket fit-3 t'Awissu 1958 mill-Proviċjal Patri Majjistru Karm Vella, li kien assistit mill-Pirjol Patri Dijonis Attard. Il-parrini ta' l-ewwel ġebla kienu l-Kavallier Anthonv Cassar Torregiani, u l-Avukat Joseph Pace L.L.D. Ix-xogħol. tal-bini kien afdat f'idejn il-kuntrattur Ġużeppi Micallef, l-ewwel kuntrattur. Il-knisja l-ġdida hadet b'kollox għoxrin sena biex tlestiet mill-istruttura. Il-Perit Joseph Spiteri ghadu sal-lum isegwi mill-qrib id-diversi dettalji li jitlob .. tempju ta' dan id-daqs u għamla. Dan jagħmlu bil-għan li x-xogħol u l-opri li jsiru ikunu konsistenti ma' l-istil tal-knisja. Ta' min jgħid li l-akbar benefattriċi tal- l-knisja l-ġdida kienet is-Sinjorina Kleotilda Diàcono, oħt Patri Karm Diacono Karmelitan. Fis-16ta' Ġunju 1974 il-l l-knisja l-ġdida saret parroċċa mill-Arċisqof Mikiel Gonzi. L-ewwel kappillan kien Patri Damjan Cachia li mexxa l-parroċċa mill-1974 sa 11982. L-Eċċellenza Tiegħu Mons. Ġużeppi Mercieca, Arċisqof ta' Malta, nhar it-12 ta' Diċembru 1984, iddedika u kkonsagra dan it-temju lil Alla f'ġieħ l-Omm Taghna Marija tal-Karmnu. L-istatwa tal-Madonna tal-Karmnu li ghandna fil-parroċċa tagħna, bla dubju ta' xejn, hi waħda mill-isbah statwi li hawn ġo Malta. Dan jgħiduħ dawk kollha li jifhmu u jafu japprezzaw ix-xogħol artistiku tagħha. Din l-istatwa tal-Madonna nhadmet fil-belt ta' Napli iżda l-iskultur taghha ma nafux min kien. Dak li nafu żgur hu li fis-sena 1780 dinl-istatwa kienet fil-knisja tagħna tal-Belt u ħarġet għall-ewwel darba fil-purċissjoni tas-16 ta' Lulju. Din l-istatwa kienet propjetà tal- Fratellanza tal-Karmnu. Il-fratelli taw din l-istatwa lill-patrijiet flimkien mal-knisja. Id-devozzjoni li tnissel fil-qalb ta' dawk kollha li jharsu lejha hi ħaġa li ma tistax tiġi mfissra bil-kitba. Kemm huma dawk li ressqu quddiem il-Madonna tal-Karmnu b'qalbhom imnikkta u ħarġu mfarrġin. Mhux ta' b'xejn li matul is-sen a eluf ta' nies jersqu quddiemha biex lilha jitolbu l-grazzji, iserrħu qalbhom u jirringrazzjawha tal-ġid li tkun xerdet fuqhom u fuq il-familji tagħhom.